# Pedro Costa

Pedro Costa (Lisboa, 30 de desembre de 1958) és un director de cinema portuguès. És conegut com un innovador en l'àrea de cinema experimental i de docuficció. Utilitza com a eines bàsiques de gravació les càmeres lleugeres de vídeo digital. Els seus plantejaments estètics recullen els principis del denominat cinema directe. Se'l considera hereu dels documentals en 16 mm del grup Novo cinema portuguès.

## Notes biogràfiques i professionals

Pedro Costa és fill del periodista i realitzador de televisió Luís Filipe Costa. Va abandonar els seus estudis de història en la Universitat de Lisboa per a ingressar en la Escola Superior de Teatre e Cinema.
Després de treballar com ajudant de direcció per a diversos directors —com Jorge Silva Melo i João Botelho—, va fer el seu primer llargmetratge O Sangue (La sang) en 1989. Pertany, com Teresa Villaverde, a la generació sorgida en la dècada de 1990.
L'obra de Pedro Costa continua la tasca iniciada a Portugal per Manoel de Oliveira i António Campos, en la qual el cinema s'inspira en el concepte antropologia visual, tradició també explorada per cineastes com António Reis i Ricardo Costa, els qui utilitzen la docu-ficció.
Moltes de les seves pel·lícules estan fetes en un barri Lisboa habitat per persones marginades on grava en ambients reals -sense cap mena de decorat- en un to narratiu que s'acosta als documentals. Però treballa amb la sensibilitat, prop de la ficció, vol aconseguir imatges-sentiments (ha citat, entre d'altres, a Renoir o Mizoguchi). És famós pel seu estil ascètic per a descriure a les situacions de desesperació que sofreixen els pobres i marginats, sense ser sociològic.
Ha dirigit, entre d'altres, Ossos (1997, premiada a l'Entrevues Film Festival, als Globus d'Or de Portugal i al Festival Internacional de Cinema de Venècia),No quarto da Vanda (2000, premiada als Festivals Internacionals de Cannes, Locarno i Iamagata), Où git votre sourire enfoui? (2001), rodada durant el muntatge del film Sicilia! de Straub i Huillet, i Juventude en marxa (2006).

## Opinió política

El desembre de 2023, juntament amb 50 cineastes més, Costa va signar una carta oberta publicada a Libération exigint un alto el foc i la fi de l'assassinat de civils enmig de la Guerra entre Israel i Gaza de 2023, i que s'estableixi un corredor humanitari a Gaza per a l'ajuda humanitària i l'alliberament d'ostatges.
El gener de 2024, al costat de més de 300 cineastes, productors i actors, Costa va signar una carta oberta contra les retallades en el finançament de l'agència cinematogràfica argentina INCAA que contempla l'anomenat projecte de llei òmnibus.

## Filmografia
### Llargmetratges

* Vitalina Varela (2019)
* Cavalo Dinheiro (2014)
* Ne Change Rien (2009)
* Juventude em Marcha (2006)
* Onde Jaz o Teu Sorriso? (2001)
* No Quarto da Vanda (2000)
* Ossos (1997)
* Casa de Lava (1994)
* O Sangue (1989)

### Curtmetratges

* Lamento da Vida Jovem (Sweet Exorcist) (2012)
* O Nosso Homem (2010)
* Tarrafal - O Estado do Mundo (2007)
* The Rabbit Hunters - Memories (2007)
* Seis Bagatelas (2003)
* The End of Love Affair (2003)
* É Tudo Invenção Nossa (1984)

## Referències

* ↑ «Prémios Gulbenkian: Realizador Pedro Costa distinguido na categoria Arte» (en portuguès). , 11-07-2008. «Pedro Costa nasceu em Lisboa, 30 de Dezembro de 1958.»
* ↑ «Pedro Costa | IFFR». iffr.com. [Consulta: 15 octubre 2022].
* ↑ «Letters from Fontainhas: Three Films by Pedro Costa» (en anglès). The Criterion Collection. [Consulta: 15 octubre 2022].
* ↑ Whitty2019-09-25T10:25:00+01:00, Stephen. «‘Vitalina Varela’: Review» (en anglès). Screen. [Consulta: 16 octubre 2022].
* ↑ «Pedro Costa». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
* ↑ «Gaza : des cinéastes du monde entier demandent un cessez-le-feu immédiat» (en francès). , 28-12-2023.
* ↑ Newman, Nick. «Claire Denis, Ryusuke Hamaguchi, Kiyoshi Kurosawa, Christian Petzold, Apichatpong Weerasethakul & More Sign Demand for Ceasefire in Gaza». The Film Stage, 29-12-2023. [Consulta: 24 gener 2024].
* ↑ «Directors of cinema sign petition for immediate ceasefire». , 31-12-2023.
* ↑ «De Pedro Almodóvar a Gael García Bernal, referentes del cine mundial firmaron una carta en apoyo del Incaa». 'La Nación', 22-01-2024.

## Enllaços externs

* Entrevista a Pedro Costa en la seva visita al festival MICEC de Barcelona 27 de juny de 2007 en YouTube
* Pedro Costa -El País- 29 de maig de 2009- a la Filmoteca Espanyola